২২ নভেম্বরের আগেই বিহার ভোট, জানাল নির্বাচন কমিশন

ওয়েবডেস্ক- বিহার ভোট (Bihar Assemble Election) যতই এগিয়ে আসছে, ততই রাজনীতির মঞ্চে উত্তাপ বাড়ছে। সেইসঙ্গে রয়েছে নির্বাচন কমিশনের (Election Commission) নিদান। এবার নির্বাচন কমিশন জানিয়ে দিল প্রার্থীর রঙিন ছবি, সেই সঙ্গে বড় আকারে সিরিয়াল নাম্বার ইভিএম মেশিনে (EVM Machine) প্রদর্শিত হবে। রাজ্যের নির্বাচনী প্রস্তুতি পর্যালোচনা করতে নির্বাচন কমিশনের কর্মকর্তারা দুই দিনের জন্য পাটনায় রয়েছেন। শনিবার পাটনায় রাজনৈতিক দলের প্রতিনিধিরা মুখ্য নির্বাচন কমিশনার জ্ঞানেশ কুমার (Chief Election Commissioner Gyanesh Kumar) এবং নির্বাচন কমিশনার এস এস সান্ধু এবং বিবেক যোশীর সঙ্গে মত বিনিময় করেন।

Day 2/Patna: ECI reviews preparedness for upcoming Bihar Legislative Assembly Elections, 2025

In images : Commission’s review meeting with @CEOBihar, SPNO and CAPF Nodal Officer pic.twitter.com/vCfLZWwedC

— Election Commission of India (@ECISVEEP) October 5, 2025

শিয়রেই বিহার ভোট, ফলে নির্বাচন কমিশন অতি সক্রিয়ভাবে গোটা রাজ্যেই বৈঠক করছেন। শনিবার কমিশন রাজনৈতিক দলগুলির সঙ্গে বৈঠক সারেন। আজ নির্বাচন কর্তৃপক্ষ অবাধ ও সুষ্ঠু নির্বাচন নিশ্চিত করার জন্য পাটনায় তদন্তকারী এজেন্সিগুলির সঙ্গে বৈঠক সারেন। আজ নির্বাচন কমিশন আসন্ন নির্বাচনে স্বচ্ছতা ও সততা নিশ্চিত করার লক্ষ্যে কর্মপরিকল্পনা পর্যালোচনা করতে আয়কর বিভাগ, পুলিশ এবং অন্যান্য প্রয়োগকারী সংস্থার ঊর্ধ্বতন কর্মকর্তাদের সঙ্গে বৈঠক করেছে। পরে, কমিশন প্রধান নির্বাচনী কর্মকর্তা, রাজ্য পুলিশ নোডাল অফিসার এবং কেন্দ্রীয় নিরাপত্তা বাহিনীর প্রতিনিধিদের সাথে বৈঠক করেন তিনি। এর পরে মুখ্য সচিব, ডিজি এবং অন্যান্য ঊর্ধ্বতন আমলাদের সঙ্গে সামগ্রিক রাজ্য-স্তরের সমন্বয়ের একটি উচ্চ-স্তরের পর্যালোচনা করা হবে। সাংবাদিক বৈঠকে মুখ্য নির্বাচন কমিশনার জ্ঞানেশ কুমার জানান, ২২ নভেম্বরের আগেই বিহার নির্বাচন হবে। ২৪৩ বিধানসভা আসনে ভোট হবে। নির্বাচন কমিশনের গোটা টিম দুই দিনের জন্য বিহারে উপস্থিত রয়েছে।

আরও পড়ুন – “আমি প্রস্তুত…,” যোধপুর জেল থেকে বিরাট বার্তা সোনম ওয়াংচুকের

VIDEO | Patna, Bihar: Addressing a press conference, Chief Election Commissioner Gyanesh Kumar says, “There are 243 general constituencies in Bihar – 2 for STs and 38 for SCs. The term of the Bihar Legislative Assembly ends on November 22, 2025, and the elections will be held… pic.twitter.com/3B0w72KLfn

— Press Trust of India (@PTI_News) October 5, 2025

নির্বাচন কমিশনের কর্মকর্তারা বিহার পুলিশ প্রশাসন, প্রয়োগকারী সংস্থার প্রধান এবং নোডাল অফিসারদের সঙ্গে বৈঠক করেছেন। ছট পুজোর মতোই বিহারবাসীকে ভোট উদযাপন করার আহ্বান জানিয়েছেন তিনি। এসআইআরের সাফল্যের জন্য সমস্ত বিহারবাসীকে ধন্যবাদ জানিয়েছেন জ্ঞানেশ কুমার। সেইসঙ্গে তিনি জানান, বিহার নির্বাচন দিয়ে শুরু হচ্ছে, সারা দেশে সিরিয়াল নম্বরের ফন্ট বড় হবে এবং প্রার্থীদের ছবি রঙিন ছবি হবে। কারণ ব্যালট পেপার যখন ইভিএম মেশিনে ঢোকানো হয়, তখন তার ছবি সাদা-কালো থাকে, ফলে শনাক্ত করতে অসুবিধা হয়, তাই এই পরিবর্তন।

দেখুন আরও খবর-